สวัสดีค่ะ ดิฉันมีอะไรกับแฟนเมื่อวันที่24สิงหาคม โดยใส่ถุงยาง แต่แฟนใช้ถุงยาง3ครั้งใน1คืน หลังจากนั้นดิฉันไม่ได้กินยาคุมฉุกเฉิน พอผ่านมาสัก5-6วัน ดิฉันเริ่มมีอาการเป็นตะคริวที่น่องตอนเช้าเพียงครั้งเดียว เจ็บคอ ไอเรื้อรัง เป็นน้ำมูกนิดหน่อย เรอบ่อย ผายลมบ่อยกินอะไรเข้าไป3-4คำ ก็จะจุกลิ้นปี่ แน่นท้อง ปวดท้องด้วยบางครั้ง ง่วงเร็ว อุจจาระเป็นน้ำ ตอนแรกคิดว่าเป็นกรดไหลย้อน เพราะไปหาข้อมูลมา แต่หาไปหามาก็คิดว่าเป็นโรคกระเพาะอีก เพราะดิฉันก็ทานข้าวไม่ตรงเวลาอยู่แล้ว พอมีอะไรกับแฟนมา2สัปดาห์ ก็ตัดสินใจซื้อที่ตรวจแบบจุ่มมา เย็นวันที่6 กันยายน ก็ตรวจแล้วขึ้นขีดเดียว พอสักพักหนึ่ง เลือดก็ออกมาทางช่องคลอดไม่มาก เหมือนประจำเดือนที่มาตอนใกล้หมด ดิฉันก็เอะใจแล้วว่า ท้องแน่เลย อาจจะเป็นเลือดล้างหน้าเด็ก ที่เคยหาข้อมูลมา เช้าวันนี้ดิฉันจึงตรวจแบบจุ่มอีกที แต่ก็ขึ้นขีดเดียว ดิฉันไม่แน่ใจว่าเป็นอะไรกันแน่ คุณช่วยด้วยนะคะ
สวัสดีค่ะ หากใช้ถุงยางอนามัยตลอดการมีเพศสัมพันธ์ ไม่ขาด ไม่รั่ว มีโอกาสตั้งครรภ์ได้น้อยกว่า 2%แต่หากยังสงสัยการตั้งครรภ์อยู่ แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากให้ผลลบ แต่ยังสงสัยอยู่ ควรไปยืนยันที่รพ. แพทย์อาจตรวจปัสสาวะซ้ำ หรือตรวจเลือดให้เพิ่มเติมค่ะ อาการอื่นๆดังกล่าวมาไม่ได้จำเพาะเจาะจงกับการตั้งครรภ์ ใช้ยืนยันการตั้งครรภ์ไม่ได้ถ้ามีเลือดออกจากช่องคลอดที่ไม่ใช่ประจำเดือน ร่วมกับปวดหน่วงท้องน้อย อาจเป็นภาวะแทรกซ้อนจากการตั้งครรภ์ ควรรีบไปพบแพทย์